欧阳修
次韵再作
吾年向世味薄，所好未衰惟饮茶。
建溪苦远虽不到，自少尝见闽人夸。
每嗤江浙凡茗草，丛生狼藉惟藏蛇。
岂如含膏入香作金饼，蜿蜒两龙戏以呀。
其余品第亦奇绝，愈小愈精皆露芽。
泛之白花如粉乳，乍见紫面生光华。
手持心爱不欲碾，有类弄印几成窊。
论功可以疗百疾，轻身久服胜古麻。
我谓斯言颇过矣，其实最能袪睡邪。
茶官贡余分寄，地远物新来意嘉。
亲烹屡酌不知厌，自谓此乐真无涯。
未言久食成手颤，已觉疾饥生眼花。
客遭水厄疲捧◇，口吻无异蚀月◇。
僮奴傍视疑复笑，嗜好乖僻诚堪嗟。
更蒙酬句怪可骇，儿曹助噪声哇哇。